Gesondheidstelsel is aan die vou | Netwerk24
Gesondheidstelsel is aan die vou
Deur Dr. Quarta Du Toit, Durbanville 24 Oktober 2018 00:01
Dit lyk vir my al hoe meer asof ons agbare minister van gesondheid, dr. Aaron Motsoaledi, dink hy is Robin Hood.
Sy eie gesondheidsdiens stort in duie, maar net langsaan is daar die "rykes" wat een van die beste gesondheidsdienste in die wêreld het. Maklik – gryp die gans wat die goue eiers lê en slag hom sommer om die eiers in sy buik ook te kry.
Wat hy egter vergeet, is dat die vuisvoos belastingbetaler sélf vir sy mediese fonds betaal met geld waarvoor hy gewerk het. Dit help nie om die rykes te beroof in die hoop dat jy dan die armes gaan ryk maak nie.
Ongelukkig is daar net een manier waarop jy die bakhandstaner tot betaler kan transformeer: Skep 'n beter onderwysstelsel en skep werk­geleenthede.
Ons kan net hoop dat daar iewers in die departement van gesondheid iemand is wat logies dink, want anders stuur ons af op 'n volslae gebrekkige gesondheidstelsel – in die private sowel as die openbare sektor!